Italianul Nicolo Napoli a fost numit în funcţia de antrenor al echipei de fotbal FCU 1948 Craiova, a anunţat, luni seara, clubul din Bănie pe pagina sa de Facebook.
''Nicolo Napoli se reîntoarce! Nicolo Napoli este antrenorul principal al echipei noastre'', se arată în mesajul clubului.
Pentru Napoli acesta va fi al zecelea mandat pe banca echipei ''alb-albastre''. El se despărţise de FCU Craiova odată cu încheierea sezonului 2022-2023.
FCU Craiova a ajuns la şase responsabili tehnici în acest sezon, anterior fiind Florin Drăgan, Nicolae Dică, Paul Răducan, Giovanni Costantino şi Valentin David.
Napoli va fi al doilea antrenor italian al echipei craiovene în acest sezon, după Giovanni Costantino.
Napoli va debuta în acest sezon în derby-ul local cu Universitatea Craiova (10 martie).
Situaţia în Superligă la nivelul antrenorilor în acest sezon:
Farul Constanţa: Gheorghe Hagi
FCSB: Elias Charalambous
CFR Cluj: Andrea Mandorlini (etapele 1-22), Adrian Mutu (din etapa a 23-a)
Universitatea Craiova: Eugen Neagoe (etapele 1-2), Laurenţiu Reghecampf (etapele 3-9), Corneliu Papură (etapele 10-15), Ivailo Petev (din etapa a 16-a)
Rapid Bucureşti: Cristiano Bergodi
Sepsi OSK Sfântu Gheorghe: Liviu Ciobotariu (etapele 1-17), Bernd Storck (din etapa a 18-a)
FC U Craiova: Florin Drăgan (etapele 1, 8-9), Nicolae Dică (etapele 2-7), Paul Răducan (etapele 10-12), Giovanni Costantino (etapele 13-28), Valentin David (etapa 29), Nicolo Napoli (din etapa a 30-a)
FC Voluntari: Marin Dună (etapele 1-23), Nicolae Dică (din etapa a 24-a)
Petrolul Ploieşti: Florin Pârvu
Universitatea Cluj: Anton Petrea (etapele 1-6), Ioan Ovidiu Sabău (din etapa a 7-a)
FC Botoşani: Mihai Ciobanu (etapele 1-7), Dan Alexa (etapele 8-14), Andrei Patache (etapele 15-21), Bogdan Andone (din etapa a 22-a)
FC Hermannstadt: Marius Măldărăşanu
UTA Arad: Mircea Rednic
Politehnica Iaşi: Leo Grozavu
Oţelul Galaţi: Dorinel Munteanu
Dinamo Bucureşti: Ovidiu Burcă (etapele 1-17), Zeljko Kopic (din etapa a 18-a)